Aleksandr Kokko

Aleksandr Kokko (sündinud 4. juunil 1987 Leningradis) on Venemaal sündinud Soome jalgpallur, kes mängib ründajana Soome kõrgliiga Veikkausliiga klubis RoPS.

Ta on ingerisoome päritolu ning ta kolis perekonnaga Soome Porisse kümneaastaselt.https://web.archive.org/web/20161125044908/http://www.urheilumuseo.fi/portals/47/veikkausliiga/pelaajat/kokko.htm (vaadatud 4.7.2020)

Klubikarjääri alustas ta FC Jazzis, millega liitus 1997. aastal. Klubi põhimeeskonnas debüteeris ta Soome kõrgliigas 2004. aastal. Soome kõrgliigas on ta mänginud veel FC Honka (2007–2010), VPS-i (2011) ja RoPSi meeskonnas (kõrgliigas aastatel 2013–2016, 2018–).

Ta on olnud kahel hooajal Soome kõrgliiga suurim väravakütt: 2008. aastal Honkas mängides (13 väravat, koos Tampere Unitedi mängija Henri Mynttiga) ja 2015. aasta hooajal RoPS-is mängides (17 väravat).

Väljaspool Soomet on ta mänginud aastatel 2016–2017 Austraalia kõrgliiga klubis Newcastle Jets ja aastatel 2017–2018 Hongkongi kõrgliiga klubis Eastern.

Soome jalgpallikoondises debüteeris Kokko 2016. aasta veebruaris mängus Rootsi vastu.

 Viited 

Kategooria:Soome jalgpallurid
Kategooria:Newcastle Jets FC mängijad
Kategooria:Sündinud 1987